
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ, Φύλλου 75 

4 Φεβρουάριου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας λειτουργίας Κέντρου Ημερήσιας Φρο¬ 
ντίδας Ατόμων με ειδικές ανάγκες του συλλόγου γο¬ 
νέων και κηδεμόνων παραρτήματος ΕΛΕΠΑΠ Χανίων. 1 
Χορήγηση άδειας άσκησης επαγγέλματος στην Κοινωνι¬ 
κή Λειτουργό Κουμαδωράκη Αντωνία του Γεωργίου. 2 
Αίτηση λήψης ασφαλιστικών μέτρωντου Σταύρου Σαρρή 
κατά της εταιρίας «ΦΙΑΤ ΑΟΥΤΟ ΕΛΛΑΣ ΑΝΩΝΥΜΗ 
ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΜΕΤΑΦΟΡΙ¬ 


ΚΩΝ ΜΕΣΩΝ». 3 

Γνωστοποίηση ίδρυσης κοινής επιχείρησης 3ΡΠΙΝΌ ΤΙ- 
ΜΕ Α.Ε. ΚΑΛΛΥΝΤΙΚΩΝ, σύμφωνα με τα άρθρα 4 και 
4β του ν. 703/77, όπως ισχύει. 4 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. οικ. 5440 (1) 

Χορήγηση άδειας λειτουργίας Κέντρου Ημερήσιας Φροντί¬ 
δας Ατόμων με ειδικές ανάγκες του συλλόγου γονέων και 
κηδεμόνων παραρτήματος ΕΛΕΠΑΠ Χανίων. 

Η ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. α.Το Π .Δ. 395/ΦΕΚ166/Α/1993 «Όροι προϋποθέσεις και 
διαδικασία για την ίδρυση, λειτουργία και μεταβίβαση κέ¬ 
ντρων αποθεραπείας και αποκατάστασης από φυσικά ή 
Ν.Π.Ι.Δ. 

β. Την Υπουργική απόφαση αριθ. Π4α οικ. 4633/ΦΕΚ 
789/Β/1993 «προδιαγραφές λειτουργίας κέντρων αποθε¬ 
ραπείας, αποκατάστασης για την παροχή ιατρικών και 
λοιπών φροντίδων καθώς και για την διημέρευση των α¬ 
τόμων που περιγράφονται στο άρθρο 10 παρ. 1 του Ν. 
2072/92». 

γ. Το άρθρο 10 του Ν. 2072/ΦΕΚ 125/Α/1992 «ρύθμιση ε¬ 
παγγέλματος ειδικού τεχνικού προσθετικών και ορθοπεδι¬ 
κών κατασκευών και λοιπών ειδών αποκατάστασης και άλ¬ 
λες διατάξεις». 

2. Την με αριθ. πρωτ. οικ. 14158/25.9.1995 απόφαση της 
Νομάρχης Χανίων για χορήγηση άδειας ίδρυσης του Κέ¬ 
ντρου ημερήσιας Φροντίδας Α.Μ.Ε.Α. 

3. Την από 5.5.97 αίτηση του Συλλόγου Γονέων και Κηδε¬ 
μόνων παρ/τος ΕΛΕΠΑΑΠ (σωματείου ειδικώς αναγνωρι¬ 
σμένου φιλανθρωπικού βάση της αριθ. 13758/18.9.95 από¬ 


φαση) για χορήγηση άδειας λειτουργίας Κέντρου Ημερή¬ 
σιας Φροντίδας ατόμων με ειδικές ανάγκες. 

4. Την από 19.12.1997 έκθεση αυτοψίας της επιτροπής 
που ορίσθηκε με την αριθ. πρωτ. οικ. 3961/21.7.97 απόφαση 
Νομάρχης Χανίων. 

5. Τις αυξημένες ανάγκες φροντίδας και μέριμνας των α¬ 
τόμων με ειδικές ανάγκες στο νομό Χανίων, αποφασίζουμε: 

Χορηγούμε την άδεια λειτουργίας στο Σύλλογο Γονέων 
και Κηδεμόνων παρ/τος ΕΛΕΠΑΑΠ για Κέντρο Ημερήσιας 
Φροντίδας ατόμων με ειδικές ανάγκες, δυναμικότητας 20 α¬ 
τόμων, που θα στεγαστεί σε οίκηματης πόληςτων Χανίων. ε¬ 
πί της οδόυ Μετόχι Χαρακιά 14 Πελεκαπίνα. 

Η παρούσα να δημοσιευθεί στην Εφημερίδα της Κυβερνή- 
σεως. 

Χανιά, 23 Δεκεμβρίου 1997 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 

-♦- 

Αριθ. 47 (2) 

Χορήγηση άδειας άσκησης επαγγέλματος στην Κοινωνική 
Λειτουργό Κουμαδωράκη Αντωνία του Γεωργίου. 

Η ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Το άρθρο 3 του Ν.Δ. 4018/1959 (ΦΕΚ 247 τ.Α') περί του 
θεσμού των Κοινωνικών Λειτουργών. 

2. Το Π.Δ. 23/ΦΕΚ 6/30.1.92 το οποίο μας διαβιβάστηκε α¬ 
πό το Υπουργείο Υγείας Πρόνοιας με την αριθμ. Γ6α/οικ. 
148/19.2.1992 εγκύκλιο. 

3. Την αριθμ. οικ. Γ/1 γ/1153/22.11.1993 εγκύκλιο του Υ¬ 
πουργείου Υγείας Πρόνοιας, περί μεταβίβασης αρμοδιοτή¬ 
των στους Νομάρχες. 

4. Την από 12.1.1998 αίτηση μετά απαιτούμενα δικαιολο- 
νητικά της αναφερόμενης στο θέμα Κουμαδωράκη Αντω¬ 
νίας του Γεωργίου, αποφασίζουμε: 

Χορηγούμε στην Κουμαδωράκη Αντωνία του Γεωργίου ά¬ 
δεια άσκησης επαγγέλματος Κοινωνικής Λειτουργού, δεδο¬ 
μένου ότι πληροί όλες τις νόμιμες προϋποθέσεις. 

Η παρούσα να δημοσιευθεί στην Εφημερίδα της Κυβερνή- 
σεως. 

Χανιά, 16 Ιανουάριου 1998 

Η Νομάρχης κ.α.α. 

ΙΩΑΝΝΗΣ ΚΛΩΝΙΖΑΚΗΣ 

ΑΠΟΦΑΣΗ 89/199 7 (3) 

Αίτηση λήψης ασφαλιστικών μέτρων του Σταύρου Σαρρή 
κατά της εταιρίας «ΦΙΑΤ ΑΟΥΤΟ ΕΛΛΑΣ ΑΝΩΝΥΜΗ ΒΙΟ¬ 
ΜΗΧΑΝΙΚΗ ΚΑί ΕΜΠΟΡΙΚΗ ΕΤΑΙΡΙΑ ΜΕΤΑΦΟΡΙΚΩΝ 
ΜΕΣΩΝ·.. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυξης 
(Γ.Γ. Εμπορίου) την 22η Οκτωβρίου 1997, ημέρα Πέμπτη και 
ώρα 10.30'π.μ. με την εξής σύνθεση: 

Πρόεδρος: Σταύρος Αργυρόπουλος 
Μέλη: Βλάσιος Ασημακόπουλος 

Μιχαήλ Φράγκος, κωλυόμενου του τακτικού Ν. Σακελλα- 
ρόπουλου, 

Χαρίλαος Χάρακας, 

Γεώργιος Τριανταφυλλάκης, κωλυόμενου του τακτικού Λ. 
Νικολούζου, 

Μελίνα Μουζουράκη, 

Δημήτριος Τζουγανάτος και 
Ιωάννης Κατσουλάκος. 

Γραμματέας: Ελένη Βασιλειάδου κωλυόμενης της τακτι¬ 
κής Αλεξάνδρας - Μαρίας Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν λόγω κωλύματος. 

Θέμα της συνεδριάσεως ήταν η αίτηση λήψης ασφαλιστι¬ 
κών μέτρωντου Σταύρου Σαρρή κατά της εταιρίας «ΦΙΑΤ Α¬ 
ΟΥΤΟ ΕΛΛΑΣ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ Ε¬ 
ΤΑΙΡΙΑ ΜΕΤΑΦΟΡΙΚΩΝ ΜΕΣΩΝ». Σημειώνεται ότι η ανωτέ¬ 
ρω υπόθεση είχε αρχικά ορισθεί να συζητηθεί στις 
16 10.1997, ημέρα Πέμπτη και ωρα 10.30 π.μ., οπότε και α¬ 
ναβλήθηκε μετά από αίτηση της εταιρίας «ΓΕΩΡΓΙΟΣ 
ΜΟΣΧΟΥΣ Α.Ε.», η η οποία παρενέβη υπέρ της καθής κατά 
την έναρξη της Συνεδρίασης, καθώς επίσης και της καθής. 

Στην συνεδρίαση παρέστησαν: α) ο Σ. Σαρρής μετά των 
πληρεξουσίων δικηγόρων του Ιωάννη Χατζηπροδρόμου και 
Αλέξανδρου Κοσμόπουλου β) η εταιρία ΦΙΑΤ ΑΟΥΤΟ ΕΛ¬ 
ΛΑΣ, δια του πληρεξούσιου δικηγόρου της Αλκιβιάδη Ψάρ- 
ρα καιγ) η παρεμβαίνουσα εταιρία «ΓΕΩΡΓΙΟΣ ΜΟΣΧΟΥΣ Α¬ 
νώνυμη Εμπορική και Επισκευαστική Εταιρία» δια του πλη¬ 
ρεξουσίου δικηγόρου της Ηλία Βολονάση. 

Στην αρχή της συζητήσεως το λόγο έλαβε η Γ ενική Ειση- 
γήτρια της Γραμματείας της Επιτροπής, Σοφία Καμπερίδου 
η οποία ανέπτυξε τη γραπτή εισήγηση της Υπηρεσίας και 
πρότεινε να γίνει δεκτή η υπό συζήτηση αίτηση. 

Στη συνέχεια το λόγο έλαβαν οι πληρεξούσιοι δικηγόροι 
του καταγγέλοντος, ο πληρεξούσιος δικηγόρος της ΦΙΑΤ 
και τέλος ο δικηγόρος της παρεμβαίνουσας, οι οποίοι ανέ- 
πτυξαντις θέσεις τους, έδωσαν πληροφορίες, εξηγήσεις και 
διευκρινίσεις σεερωτήσειςπουτουςυπέβαλανο Πρόεδρος 
και τα Μέλη της Επιτροπής και ζήτησαν προθεσμία προκει- 
μένου να υποβάλλουν τα υπομνηματά τους. 

Η Επιτροπή Ανταγωνισμού συνήλθε σε Διάσκεψη την 24 
Νοεμβρίου 1997, ημέρα Δευτέρα και ώρα 10.30 π.μ., στην αί¬ 
θουσα 611 του Υπουργείου Ανάπτυξης (Γ.Γ. Εμπορίου), κα¬ 
τά την οποία, αφού έλαβε υπ’ όψη της τα στοιχεία του φα- 
κέλλου, την Εισήγηση της Γ ραμματείας, τις απόψεις που διε- 
τύπωσαν, εγγράφως και προφορικώς, τα ενδιαφερόμενο 
μέρη κατά την συζήτηση της υποθέσεως και το υπόμνημα 
που υπέβαλλαν, σκέφθηκε ως εξής: 

Ο αϊτών Σταύρος Σαρρής, ασκεί επιχείρηση εμπορίας και 
επισκευής αυτοκινήτων στο Ν. Ηράκλειο, Αττικής (οδός 
Μ.Αντύπα 88) και είναι μέλος του δικτύου εξουσιοδοτημέ¬ 
νων διανομέων, δια μέσου των οποίων η καθής «ΦΙΑΤ ΑΟΥ¬ 
ΤΟ ΕΛΛΑΣ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙ¬ 
ΡΙΑ ΜΕΤΑΦΟΡΙΚΩΝ ΜΕΣΩΝ», θυγατρική της ιταλικής ΕΙΑΤ 
ΑϋΤΟ 3ρΑ, Τοπηο, διαθέτει ία αυτοκίνητα ΕΙΑΤ και ΑΕΡΑ 


ΠΟΜΕΟ στην Ελλάδα. Ειδικότερα ο αϊτών, σύμφωνα με την 
από 24.12.1996 σύμβαση διανομής που διέπει τις σχέσεις 
του με την καθής, αποτελεί έναν από τους δώδεκα εξουσιο¬ 
δοτημένους διανομείς («συνυπάρχοντες διανομείς») που 
καλύπτουν τη γεωγραφική περιοχή του Νομού Αττικής. 

Την 10.6.1.997 η καθής όρισε ως εξουσιοδοτημένο διάνο 
μέα στην εν λόγω γεωγραφική περιοχή την «ΓΕΩΡΓΙΟΣ 
ΜΟΣΧΟΥΣ Ανώνυμη Εμπορική και Επισκευαστική Εταιρία», 
στην οποία επέτρεψε να εγκαταστήοει έκθεση και συνερ¬ 
γεία αυτοκινήτων ΠΑΤ στη Μεταμόρφωση Αττικής, επί της 
οδού Τατοϊου 93. Η εταιρία αυτή, η οποία ήταν από ετών και 
εξακολουθεί να είναι εξουσιοδοτημένος διανομέας της κα¬ 
θής για τα αυτοκίνητα ΑΕΓΑΒΟΜΕΟ, άσκησε κατά τη συζή 
τηση της υπό κρίση αίτησης προφορική παρέμβαση υπέρ 
της καθής. με την οποία ζητεί την απόρριψη της αίτησης. Η 
παρέμβαση αυτή ασκήθηκε παραδεκτά στην παρούσα δια¬ 
δικασία και είναι νόμιμη, εφόσον είναι προφανές το επικα¬ 
λούμενο έννομο συμφέρον της εν λόγω εταιρίας. Συνεπώς, 
η παρέμβαση πρέπει να ερευνηθεί και από ουσιαστική άπο¬ 
ψη και να κριθεί από κοινού με την ανωτέρω αίτηση. 

Με την από 25.8.1997 υπό κρίση αίτησή του. η οποία επε- 
ται της από 8.8.1997 καταγγελίας του κατά το άρθρο 24 ν. 
703/77. ο πιτών ζητεί τη λήψη ασφαλιστικών μέτρων με τη 
μορφή της προσωρινής απαγόρευσης της καθής να ανα 
γνωρίζει την παρεμβαίνουσα ως εξουσιοδοτημένο («συνυ- 
πάρχοντα») διανομέα των αυτοκινήτων ΕΙΑΤ. με το αιτιολο- 
γικό όχι δια ίου διορισμού της παρεμβαίνουσας ως εξουσιο¬ 
δοτημένου διανομέα και με την παροχή έγκρισης προς την 
παρεμβαίνουσα να εγκατασταθεί σε μικρή απόσταση από 
τις εγκαταστάσεις του αιτούντος η καθής παρέβη τις απα¬ 
γορεύσεις των άρθρων 1 παρ. 1 και 2α ν. 703/77 και ότι εξαι 
τίας των παραβάσεων αυτών συντρέχει άμεσα επικείμενος 
κίνδυνος αναπανόρθωτης βλάβης του. 

Ειδικότερα ο αϊτών υποστηρίζει ότι η ένταξη της παρεμ¬ 
βαίνουσας στο δίκτυο εξουσιοδοτημένωνδιανομέων της κα- 
θήςγιατα αυτοκίνητα ΕΙΑΤ συνιστά παράβαση του άρθρου 
1 παρ. 1 ν. 703/77, επειδή πραγματοποιήθηκε κατά παράβα- 
σητου Κανονισμού 1475/95 της Ευρωπαϊκής Επιτροπής που 
προβλέπει ομαδική απαλλαγή από την απαγόρευση του άρ¬ 
θρου 85 παρ. 1 ΣυνθΕΚγια κατηγορίες συμφωνιών διανομής 
αυτοκινήτων, και μάλιστα του άρθρου 6 παρ. 1 αρ. 5, σύμ¬ 
φωνα με το οποίο η ομαδική απαλλαγή δεν ισχύει εφόσον 
«τα μέρη συμφωνούν υπέρ του προμηθευτή ότι αυτός δια¬ 
τηρείτο δικαίωμα να συνάπτει συμφωνίες διανομής και εξυ¬ 
πηρέτησης γιατα προϊόντα της συμφωνίας με ορισμένες άλ¬ 
λες επιχειρήσεις που ασκούν τη δραστηριότητάτους εντός 
της συμφωνημένεης περιοχής ή να τροποποιεί τη συμφωνη- 
μένη περιοχή». Κατά τους ισχυρισμούς του αιτούντος, το δί¬ 
κτυο διανομέων της καθής, όταν υπεγράφη η μεταξύ τους 
σύμβαση (24.12.1996), αποτελείτο από ένδεκα ουσιαστικά 
διανομείς, επειδή η συμβατική σχέση της καθής με την ΙΤΑΙ- 
ΟΑΒ Α.Ε., η οποία περιλήφθηκε στο παράρτημα της εν λόγω 
σύμβασης ως δωδέκατος διανομέας, είχε παύσει ισχύουσα 
από την 14.11.1996 λόγω καταγγελίας της από την καθής. 
Κατά συνέπεια με την ένταξη της παρεμβαίνουσας σ:ο δί¬ 
κτυο της καθής η τελευταία αύξησε μονομερώς και κατά πα¬ 
ράβαση του άρθρου 6 παρ. 1 αρ. 5 του Κανονισμού 1475/95 
τον αριθμό των εξουσιοδοτημένων διανομέων του Ν. Αττι- 
κής. Σύμφωνα πάντοτε με τον αιτούντα. η παράβαση της διά- 
τάξης αυτήςτου Κανονισμού 1475/95 συνεπάγεται αντίθεση 
της συμπεριφοράς της καθής προς το άρθρο 1 παρ. 1 ν 
703/77. 

Ωστόσο, παράβαση του άρθρου 6 παρ. 1 αρ. 5 του Κανο¬ 
νισμού 1475/95 δενπιθανολογήθηκε. Αντίθετα, πιθανολογή 
θηκε ότι με την ένταξη της παρεμβαίνουσας στο δίκτυο δια¬ 
νομέων ΕΙΑΤ η καθής δεν αύξησετοναριθμότων διανομέων 

της αλλ’ αντικατέστησε, όπως είχε δικαίωμα, ένα διανομέα 
(ΙΤΑΕΌΑΒ Α.Ε.) με έναν άλλον («ΓΕΩΡΓΙΟΣ ΜΟΣΧΟΥΣ Ανώ¬ 
νυμη Εμπορική και Επισκευαστική Εταιρία»). Η παρά την κα- 
ταγγελίατης σύμβασης μεταξύτου παλαιού διανομέα (ΙΤΑΙ- 
ΟΑΒ Α.Ε.) και της καθής από την τελευταία, εμφάνιση της 
ΙΤΑΕΌΑΒ Α.Ε. στο παράρτημα 1 της σύμβασης που υπεγρά- 
φη την 24.12.1996 μεταξύ του αιτούντος και της καθής, ο¬ 
φείλεται στο γεγονός ότι η ΙΤΑΕΌΑΒ Α.Ε. μεεξώδικότηςπου 
επεδόθη στην καθής δύο ημέρες πριν από τη λύση της σύμ¬ 
βασης αμφισβητούσε τις συνέπειες της καταγγελίας. Ενό- 
ψειτις υφισταμένης εκκρεμότητος στις σχέσεις της με την 
ΙΤΑΕΟΑΡ Α.Ε. η καθής, η οποία εξάλλου ουδέποτε εξεδήλω- 
σε την πρόθεση να μειώσει τον αριθμό των διανομέων του Ν. 
Αττικής από δώδεκα σε ένδεκα, δεν έσπευσε να αντικατα¬ 
στήσει τον διανομέα αυτόν παρά μόνον μετά την από 
27.2.1997 επιστολή της ΙΤΑΕΟΑΡ Α.Ε., με την οποία αυτή α¬ 
ναγνώριζε την επέλευση των αποτελεσμάτων της καταγγε¬ 
λίας. 

Η διάταξη του άρθρου 6 παρ. 1 αρ. 5 του Κανονισμού 
1475/95 αποκλείει τη μονομερή τροποποίηση από τον προ¬ 
μηθευτή των όρων της αποκλειστικής παραχώρησης της ε¬ 
δαφικής περιοχής στον διανομέα με σκοπό «την προστασία 
των επενδύσεων των διανομέων και την πρόληψη της παρά¬ 
καμψης των κανόνων περί καταγγελίας των συμφωνιών» 
(αρ. 24 Προίμίου του Κανονισμού). Στην παρούσα περίπτω¬ 
ση θέμα ρητής συμφωνίας των μελώντου δικτύου υπέρτης 
καθής να τροποποιεί μονομερώς τους όρους της αποκλει¬ 
στικής παραχώρησης του Ν. Αττικής δεντίθεται, το γεγονός 
δε ότι η καθής δεσμεύθηκε ως προς τον αριθμό των διανο- 
μένων, στους οποίους ανατίθεται η εν λόγω περιοχή, αρ· 
κούσε για να καταστήσει προβλέψιμους για τους διανομείς 
τους όρους παραχώρησης της περιοχής, να προστατεύσει 
τις επενδύσεις των διανομέων και να αποτρέψει την κατα- 
στρατήγηση των περί καταγγελίας συμφωνιών τους με την 
καθής. 

Κρίσιμος παράγων για τον καθορισμό των όρων παραχώ¬ 
ρησης της εδαφικής περιοχής στον διανομέα ή, όπως εν 
προκειμένω, στους διανομείς, δεν είναι η ταυτότητα των 
διανομέων που εντάσσονται στο δίκτυο διανομής αλλά ο α¬ 
ριθμός τους. Αυτό προκύπτει αφενός από τη δυνατότητα 
του προμηθευτή να αντικαθιστά τους διανομείς με άλλους 
χωρίς τη σύμφωνη γνώμη των μελώντου δικτύου και αφετέ¬ 
ρου από το άρθρο 1 του Κανονισμού 1475/95, που προβλέ¬ 
πει ότι ο Κανονισμός εφαρμόζεται σε συμφωνίες, με τις ο¬ 
ποίες ο προμηθευτής αναλαμβάνει έναντι του διανομέα την 
υποχρέωση να προμηθεύει μέσα σε συγκεκριμένο τμήμα 
της κοινής αγοράς «μόνον αυτόν και ορισμένο αριθμό επι¬ 
χειρήσεων του δικτύου διανομής». Εφόσον, συνεπώς, η κα¬ 
θής δεν απέκλινε από τον αριθμό των διανομέωνπου είχε εμ¬ 
φανίσει στη σύμβαση της 24.12.1996 με τον αιτούντα για τον 
Ν. Αττικής, δεν επέφερε κάποια απρόβλεπτη μεταβολή ως 
προς τους όρους παραχώρησης της περιοχής αυτής και συ¬ 
νεπώς δεν παρέβη τη διάταξη του άρθρου 6 παρ. 1 αρ. 5 του 
Κανονισμού 1475/95. Επομένως, οι συμφωνίες που έχει συ¬ 
νάψει με τα μέλη του δικτύου διανομής καλύπτονται στο ση¬ 
μείο αυτό από την ομαδική απαλλαγή του Κανονισμού. Υπ’ 
αυτήν την έννοια δεν υπάρχει αντίθεση της συμπεριφοράς 
της καθής προς την απαγόρευση του άρθρου 85 παρ. 1 Συν- 
ΘΕΚ και κατ’ επέκταση προς εκείνη του άρθρου 1 παρ. 1 ν. 
703/77. 

Το γεγονός ότι η σύμβαση μεταξύ του αιτούντος και της 
καθής καλύπτεται από την ομαδική απαλλαγή, που εισάγε- 
ται με τον Κανονισμό 1475/95, δεν καθιστά ανεφάρμοστη 
στις μεταξύ τους σχέσεις την απαγόρευση του άρθρου 2α ν. 
703/77, αφού μια σύμβαση που δεν περιλαμβάνει όρους α¬ 
ντίθετους προς εκείνους που απαγορεύονται από το άρθρο 


1 παρ. 1 ν. 703/77, μπορεί εντούτοις να εφαρμόζεται με κα¬ 
ταχρηστικό τρόπο από ένα των μερών. 

Στην υπό κρίση υπόθεση ο απών ισχυρίζεται ότι ο διορι¬ 
σμός της παρεμβαίνουσας σε μικρή απόσταση από τις ε¬ 
γκαταστάσεις του στο Ν. Ηράκλειο αποτελεί καταχρηστική 
εκμετάλλευση της σχέσης οικονομικής εξάρτησης του αϊ¬ 
τού ντος από την καθής και ειδικότερα διακριτική μεταχείρι¬ 
ση του αιτούντος έναντι άλλων μελών του δικτύου διανομής. 
Η διακριτική αυτή μεταχείριση εκδηλώνεται, κατά τον αιτού- 
ντα, με την καταστρατήγηση της εδαφικής προστασίας του 
αιτούντος στην υποπεριοχή ευθύνης του, με την ταυτόχρο¬ 
νη διατήρηση του αυτού ύψους των στόχων μηνιαίων πωλή 
σεων καθώς και με την εξασφάλιση στην παρεμβαίνουσοα 
του οικονομικού πλεονεκτήματος να διατηρεί κοινή οργά¬ 
νωση και για τις δύο μάρκες αυτοκινήτων που εμπορεύεται 
(ΒΑΤ, ΑΕΡΑΒΟΜΕΟ). 

Η εφαρμογή του άρθρου 2α ν. 703/77 προϋποθέτει εν 
προποις σχέση οικονομικής εξάρτησης. Στην υπό κρίση πε¬ 
ρίπτωση πρέπει να γίνει δεκτό ότι ο απών πράγματι ευρί- 
σκεται σε σχέση οικονομικής εξάρτησης απάτην καθής, α¬ 
φού λόγω της μακροχρόνιας συνεργασίας του με αυτή, της 
προσαρμογής της επιχείρησής του προς τις ανάγκες της 
ουνεργασίας του με την καθής και κυρίως λόγω της δημι¬ 
ουργίας ενός μεγάλου αριθμού πελατών, τους οποίους εξα¬ 
κολουθεί να εξυπηρετεί μετο συνεργείο του μετά τηνπώλη- 
ση των αυτοκινήτων, και τους οποίους θα απωλέσει, αν παύ- 
σεινα αποτελεί μέλος του δικτύου ΡΙΑΤ, ο αϊτών δεν είναι σε 
θέση να στραφεί σε εναλλακτικές λύσεις χωρίς να υποστεί 
σημαντικές οικονομικές θυσίες. Έτσι, η δραστηριοποίηση 
του αιτούντος ως ανεξαρτήτου εμπόρου και παρέχοντας υ¬ 
πηρεσίες επισκευής και συντήρησης αυτοκινήτων ΒΑΤ δεν 
οποτελείνι' αυτόν ισοδύναμη εναλλακτική λύση, αφού η με¬ 
γάλη πλειοψηφώ των υποψηφίων πελατών αγοράζουν τα 
αυτοκίνητα από εξουσιοδοτημένους εμπόρους και οι κάτο¬ 
χοι αυτοκινήτων μιας συγκεκριμένης μάρκας προτιμούν, 
τουλάχιστον κατά τα πρώτα έτη μετά την αγορά του αυτοκι¬ 
νήτου τους, να κάνουν χρήση των υπηρεσιών των εξουσιο¬ 
δοτημένων από τον κατασκευαστή ή τον αντιπρόσωπο των 
συνεργείων. Κατά μείζονα λόγο ο αϊτών θα απωλέσειτο σύ¬ 
νολο της πελατείας του συνεργείου του και θα πρέπει να α¬ 
ναπροσαρμόσει άρδηντην επιχείρηση καιτο προσωπικό του 
ή εν πάση περιπτώσειτην εκπαίδευση του προσωπικού του, 
αν ενταχθεί στο δίκτυ ο διάνο μής ενός ανταγωνιστο ύ τη ς κα¬ 
θής. Ισοδύναμη εναλλακτική λύση δεν αποτελεί, τέλος, η ε¬ 
μπορία μεταχειρισμένων αυτοκινήτων όχι μόνον λόγω τοιι 
περιορισμένου περιθωρίου κέρδους του εμπορευόμενου 
μεταχειρισμένα αυτοκίνητα αλλά και λόγω του ότι η δρα¬ 
στηριότητα αυτή δεν εξασφαλίζει, κατά τα ανωτέρω εκτεθέ- 
ντα, πελατεία συνεργείου αντίστοιχη με εκείνη του εξουσιο¬ 
δοτημένου διανομέα. 

Κατά πόσο η συμπεριφορά της καθής και συγκεκριμένα η 
ένταξη της παρεμβαίνουσας στο εξουσιοδοτημένο δίκτυο 
ΒΑΤ σε μικρή απόσταση από τις εγκαταστάσεις του αιτού- 
ντος συνιστά καταχρηστική εκμετάλλευση της σχέση εξάρ¬ 
τησης του αιτούντος από αυτήν, κρίνεται επί τη βάσει μιας 
στάθμισης συμφερόντων των ενδιαφερομένων μερών με 
γνώμονα τον σκοπό του νόμου, δηλ. την προστασία της ε- 
λευθερίαςτου ανταγωνισμού. Κατάτηστάθμισηδενλαμβά- 
νονται υπόψη μόνον τα συμφέροντα των αμέσως ενδιαφε¬ 
ρομένων μερών αλλά και τρίτων, όπως εν προκειμένω της 
παρεμβαίνουσας. 

Όσον αφοράτον ισχυρισμό του αιτούντος περί καταστρα- 
τήγησης εκ μέρους της καθής της υποπεριοχής ευθύνης 
του διαπιστώνεται εν πρώτοις ότι ούτε από το γράμμα και το 
πνεύμα του Κανονισμού 1475/95 αλλ' ούτε και από τη σύμ 
βάση της καθής με τους εξουσιοδοτημένους διανομείς της 

προκύπτει κάποια υποχρέωση ή δέσμευση διάκρισης ειδι¬ 
κότερων υποπεριοχών εντός της ευρύτερης γεωγραφικής 
περιοχής προστασίας, τις οποίες ο κάθε διανομέας θα εκμε¬ 
ταλλεύεται κατ' αποκλειστικότητα. Επιπλέον, όσον αφορά 
το πλεονέκτημα της παρεμβαίνουσας να εμπορεύεται δύο 
μάρκες αυτοκινήτων (ΡΙΑΤ. ΑΙΡΑ ΒΟΜΕΟ) και να διατηρεί 
κοινές εγκαταστάσεις, το οποίο ο αϊτών παρουσιάζει ως πα¬ 
ράγοντα της δυσμενούς μεταχείρισής του έναντι της πα¬ 
ρεμβαίνουσας, ο αϊτών δεν εξηγεί και δεν αποδεικνύει, αν ο 
ίδιος επεδίωξε την απόκτηση αντίστοιχου πλεονεκτήματος, 
και σε θετική περίπτωση, για ποιο λόγο δεν του ανετέθη η 
διάθεση αυτοκινήτων ΑΕΡΑ ΒΟΜΕΟ. 

Εύλογο συμφέρον της καθής είναι να διατηρεί την ευχέ¬ 
ρεια βελτίωσης του συστήματος διανομής των προϊόντων 
της, έτσι ώστε να ενισχύεται η θέση τους έναντι των αντα¬ 
γωνιστικών. Στο πλαίσιο της εξυπηρέτησης αυτού του συμ¬ 
φέροντος η καθής αποφάσισε να αντικαταστήσει ένα διανο¬ 
μέα με έδρα στον Ν. Κόσμο με ένα διανομέα με έδρα στα βο¬ 
ρειοδυτικά προάστια. Η απόφαση αυτή φαίνεται 
δικαιολογημένη από τα στοιχεία πωλήσεων των αυτοκινή¬ 
των ΡΙΑΤ, τα οποία δεν αμφισβητούνται από κανένα των με¬ 
ρών και από τα οποία προκύπτει ότι οι πωλήσεις στα βόρεια 
και βορειοδυτικά προάστια του Ν. Αττικής επί του συνόλου 
των πωλήσεων στον Ν. Αττικής αυξήθηκαν από 5,86% το έ¬ 
τος 1993 (μερίδιο Σαρρή) σε 13,41%το 1996 και 15,65% κα¬ 
τά το πρώτο εξάμηνο του 1997 (μερίδια Σαρρή και ΕΜΙΚΟ) 
σε επιβατηγό αυτοκίνητα και από 3,48% το έτος 1993 (μερί¬ 
διο Σαρρή) σε 19.54%το 1996 (μερίδια Σαρρή και ΕΜΙΚΟ) σε 
επαγγελματικά αυτοκίνητα. Επιπλέον, η απόφαση της κα¬ 
θής να ορίσει ως εκεί διανομέα της την παρεμβαίνουσα είναι 
εύλογη ενόψειτης αποδοτικής συνεργασίας, την οποία είχε 
μαζί της για τα αυτοκίνητα ΑΕΡΑ ΒΟΜΕΟ. και ενόψει της 
προθυμίας της παρεμβαίνουσας να προβεί σε σημαντικές ε¬ 
πενδύσεις, για την βελτίωση διάθεσης των αυτοκινήτων Ρ1- 
ΑΤ. Η επιλογή δε των εγκαταστάσεων της παρεμβαίνουσας 
για τη διάθεση των αυτοκινήτων αυτών ήταν επίσης εύλογη, 
δεδομένου οι εγκαταστάσεις από τις οποίες η παρεμβαί¬ 
νουσα επί σειρά ετών εμπορευόταν τα αυτοκίνητα ΑΕΡΑ 
ΒΟΜΕΟ, βρίσκονται πολύ κοντά στο νέο της κατάστημα, α¬ 
πό το οποίο πλέον συνδυάζει την εμπορία των αυτοκινήτων 
ΑΕΡΑ ΒΟΜΕΟ και ΡΙΑΤ. Τόσο οχωρισμόςτων εγκαταστάσε¬ 
ων για κάθε μάρκα όσο και εν γένει μετακίνηση των εγκατα¬ 
στάσεων της παρεμβαίνουσας είναι βέβαια ότι συνεπάγεται 
γι’ αυτή σημαντικά οικονομικά μειονεκτήματα. 

Από πλευράς ταυ ο αϊτών έχει εύλογο συμφέρον να βελ¬ 
τιώνει ή εν πόση περιπτώσει να διατηρήσει τη θέση του στο 
δίκτυο εξουσιοδοτημένων διανομέων ΡΙΑΤ, να αυξήσει ή εν 
πόση περιπτώσει να διατηρήσει την πελατεία, την οποία έχει 
ήδη δημιουργήσει για τις επισκευαστικές υπηρεσίες που 
προσφέρει, και να βελτιώσει ή να διατηρήσει τα όποια οικο¬ 
νομικά πλεονεκτήματα που παρέχονται μετη μορφή όοπυε 
επί των πωλήσεων από την καθής. 

Από τη στάθμιση των εκατέρωθεν συμφερόντων δεν πιθα¬ 
νολογείται ότι η προστασία των συμφερόντων της καθής και 
κατά δεύτερο της παρεμβαίνουσας θα επιφέρει σημαντικά 
ανταγωνιστικά μειονεκτήματα στον αϊτούντα. έτσι ώστε η 
συμπεριφορά, με την οποία η καθής επιχειρεί να προστα- 
τεύσειτα συμφεροντά της, να μπορεί να χαρακτηριοθεί κα¬ 
ταχρηστική. Το γεγονός ότι οι εγκατατάσεις της έκθεσης 
της παρεμβαίνουσας ευρίσκονται σε απόσταση ολίγων χι¬ 
λιομέτρων από τις αντίστοιχες εγκαταστάσεις του αιτού- 
ντος δεν αναμένεται να έχει σημαντική αρνητική επίπτωση 
στις πωλήσειςτου αιτούντος. Ας ση μειωθεί ότι από τις προη¬ 
γούμενες διενέξεις του αιτούντος προς την καθής αναφορι¬ 
κά μετοντόπο εγκατάστασης της ΕΜΙΚΟ, την απόσταση με¬ 
ταξύ εκθέσεων φαίνεται να θεωρεί κρίσιμη ο απών. 


Το συμπέρασμα αυτό προκύπτει από την εξέλιξη των πω- 
λήσεών του πριν και μετά την είσοδο στο δίκτυο διανομής 
της εταιρίας ΕΜΙΚΟ, η έκθεση της οποίας ευρίσκεται σε ίση 
σχεδόν απόσταση από την έκθεση της παρεμβαίνουσας. 
Πράγματι, ενώ το ύψος των πωλήσεων του αιτούντος σε ε¬ 
πιβατηγό αυτοκίνητα το 1993, δηλ. πριν από την ένταξη της 
ΕΜΙΚΟ στο δίκτυο, ανερχόταν σε 5.86% επί του συνόλουτων 
πωλήσεων στον Ν. Αττικής, το ποσοστό αυτό μετά την είσο¬ 
δο της ΕΜΙΚΟ ανήλθε στο5,05%το έτος 1996 και 6,59% κα¬ 
τά το πρώτο εξάμηνο του 1997. Τα αντίστοιχα ποσοστά για 
επαγγελματικά αυτοκίνητα ήταν 3,84% το 1993, 3,39% τ ο 
1996. Κατάτους μήνες Ιούλιο - Οκτώβριο 1997 οι συνολικές 
πωλήσεις (σε επιβατηγό και επαγγελματικά αυτοκίνητα) του 
αιτούντος παρουσίασαν κάμψη σε σχέση προς τις πωλήσεις 
των αντιστοίχων μηνών του 1997, έτσι ώστε ο αϊτών κατά το 
τετράμηνο αυτό του 1997 πώλησε 65 αυτοκίνητα λιγότερο 
σε σύγκριση υε το αντίστοιχο τετράμηνο του 1996. Ωστόσο, 
η πρώση αυτή δεν φαίνεται να οφείλεται κατά κύριο λόγο 
στη δραστηριότητα της παρεμβαίνουσας. αφού αυτή κατά 
το αντίστοιχο χρονικό διάστημα δεν διέθεσε περισσότερα α¬ 
πό 26 αυτοκίνητα. 

Οσον αφορά τους στόχους πωλήσεων και τις επιπτώσεις 
της μη επίτευξής τους για την επιχείρηση του αιτούντος θα 
πρέπει να γίνει διάκριση μεταξύ των στόχων, η μη επίτευξη 
των οποίων κατά το ποσοστό το υλάχιοτον 7 *ί% δίνει οχην κο 
θής το δικαίωμα καταγγελίας της σύμβασης διανομής («ε¬ 
λάχιστες υποχρεώσεις»), και στόχων, η μη επίτευξη των ο¬ 
ποίων συνεπάγεται την απώλεια ενός όοπυε. Ως ποος τη 
δεύτερη κατηγορία στόχων, η ένταξη της παρεμβαίνουσας 
στο δίκτυο διανομής ΡΙΑΤ, δεν αναμένεται να μεταβάλλει ση¬ 
μαντικά την κατάσταση που έχει μέχρι τώρα διαμορφωθεί, 
δεδομένου ότι ο αϊτών συχνά αποτύγχανε να πραγματοποι¬ 
ήσει τους στόχους που οδηγούν στην είσπραξη του σχετι¬ 
κού όοηυε. Έτσι, κατά τη διάρκεια του 1996 ο αϊτών πραγ¬ 
ματοποίησε τους στόχους των επιβατηγών αυτοκινήτων μό¬ 
νο τον Ιανουάριο και των επαγγελματικών αυτοκινήτων τον 
Ιανουάριο, τον Μάρτιο και τον Οκτώβριο, ενώ στο πρώτο ε¬ 
ξάμηνο του 1997 για τα επιβατηγό και τα επαγγελματικά τον 
Ιανουάριο, τον Απρίλιο και τον Μάιο. Επιπλέον, διαπιστώνε¬ 
ται ότι η ύπαρξη της παρεμβαίνουσας δεν εμπόδισε τον αι- 
τούντα να πραγματοποιήσει τον στόχο για τα επαγγελματι¬ 
κά τον Σεπτέμβριο 1997. 

Περαιτέρω, ως προς την πρώτη κατηγορία στόχων, δηλ. 
αυτή των «ελάχιστων υποχρεώσεων», διαπιστώνεται ότι στο 
παράρτημα 3 της σύμβασης μεταξύ του αιτούντος και της 
καθής προβλέπεται μέθοδος καθορισμού τους με κριτήρια 
που λαμβάνουν υπόψη και την ύπαρξη άλλων διανομέων 
(«συνυπαρχόντων διανομέων») στην περιοχή και τις επιδό¬ 
σεις καθενός από αυτούς στο παρελθόν αλλά και διαδικασία 
προσδιορισμού των στόχων από εμπειρογνώμονα, σε περί¬ 
πτωση που τα μέρη διαφωνούν σχετικά με το ύψος τους. Υπ' 
αυτήν την έννοια η ένταξη της παρεμβαίνουσας στους δια¬ 
νομείς του Ν. Αττικής, και αν ακόμη περιορίσει τις πωλήσεις 
του αιτούντος, θαληφθεί εντούτοις υπόψη κατά τον καθορι¬ 
σμό των ελάχιστων υποχρεώσεων του αιτούντος. έτσι ώστε 
το ύψος των υποχρεώσεων αυτών να αναπροσαρμόζεται α¬ 
νάλογα. Κατά συνέπεια ο αϊτών, ο οποίος έχει άλλωστε 
πραγματοποιήσει ήδη το 75%των ελάχιστων υποχρεώσεων 
του για το τρέχονέτος, δεν φαίνεται να διατρέχει κίνδυνο κα¬ 
ταγγελίας της σύμβασης από την καθής. 

Ενόψειτων ανωτέρω η Επιτροπή δενπιθανολογεί ότι ο διο 
ρισμός της παρεμβαίνουσας στο δίκτυο εξουσιοδοτημένων 
διανομέων ΡΙΑΤ και η παροχή άδεια εγκατάστασης της σε α¬ 
πόσταση ολίγων χιλιομέτρων από τις εγκαταστάσεις το υ αι 
τούντος θα περιορίσει σημαντικά την ανταγωνιστική ελευ¬ 
θερία του αιτούντος πολλώ δε μάλλον θα δημιουργήσει κίν 

δυνο ανεπανόρθωτης βλάβης του. Η ύπαρξη σχέσης οικο¬ 
νομικής εξάρτησης δεν σημαίνει ότι το συμφέρον της επι¬ 
χείρησης, από την οποία η εξάρτηση, για ελεύθερη διαμόρ¬ 
φωση των επιχειρηματικών της αποφάσεις κατά τον τρόπο 
που κρίνει πρόσφορο για την επίτευξη των οικονομικών της 
στόχων, πρέπει σε κάθε περίπτωση να κάμπτεται προ των 
συμφερόντων της εξαρτημένης επιχείρησης. Τέτοια κάμψη 
είναι δικαιολογημένη κατ' εφαρμογή του άρθρου 2α ν. 
703/77, όταντα συμφέροντα της επιχείρησης, από την οποία 
η εξάρτηση, που επιβάλλονται στη ν εξαρτημένη επιχείρηση, 
είναι από ανταγωνιστική άποψη λιγότερο άξια προστασίας 
από τα συμφέροντα της τελευταίας, ή όταν η επιδίωξη των 
συμφερόντων της επιχείρησης, από την οποία η εξάρτηση, 
γίνεται με τρόπο που περιορίζει δυσανάλογα την ανταγων- 
σιστική ελευθερία της εξαρτημένης επιχείρησης σε σύγκρι¬ 
ση προς το επιδιωκόμενο αποτέλεσμα. Στην υπό κρίση υπό¬ 
θεση όμως δενπιθανολογείταιότιη συμπεριφορά της καθής 
έναντι του απούντος είναι καταχρηστική. 

Ένα μέλος της Επιτροπής κατ' αρχήν συμφωνεί με την Ει¬ 
σήγηση ως προς το ότι η καθ' ης Π ΑΤ δεν παρέβη τον Κανο¬ 
νισμό 1475/95, εντεύθεν και δεν υπάρχει παράβαση του άρ¬ 
θρου 1 παρ. 1 του ν. 703/77, καθόσον ο διορισμός της πα- 
ρεμβαινούσης «Γ. ΜΟΣΧΟΥΣ Α.Ε.» εις το δίκτυο εγένετο υπό 
της καθ' ης εις αντικατάσταση της, ως 12ης εμφανιζόμενης 
ΙΤΑΑΚΑΡ, εντός δηλαδή του αρχηθέν υπό της συμβάσεως 
προσδιορισθέντος αριθμού αποκλειστικών αντιπροσώπων 
στον Νομό Αττικής. 

Όμως το ίδιο μέλος είναι της γνώμης ότι εν ι ,ροκειμένω, ό¬ 
πως δέχεταικαιη εισήγηση, υφίοταται σχέση οικονομικής ε- 
ξαρτήσεως του απούντος από την καθ’ ης, επειδή ο αϊτών υ¬ 
πό τας συνθήκαςτης συμβάσεως δεν είναι σε θέση να στρα¬ 
φεί σε ισοδύναμες εναλλακτικές λύσεις. Περαιτέρω δε είναι 
της γνώμης ότι δια της συμπεριφοράς της η καθ' ης προβαί¬ 
νει σε κατάχρηση της οικονομικής αυτής εξαρτήσεως, κα¬ 
θόσον αιφνίδια και αυθαίρετα διορίζει ως ανπκαταστάτητης 
ΙΤΑΑΚΑΡ την παρεμβαίνουσα εις απροβλέπτως γειντιάζου- 
σα προς τον αιτούντα θέση και δημιουργεί έτσι όλες τις προ¬ 
ϋποθέσεις να επέλθει ανεπανόρθωτη βλάβη εις την επιχεί¬ 
ρηση του απούντος, επειδή ακριβώς διακινδυνεύει ο αϊτών 
να της καταγγελθεί ακόμη και η σύμβαση από την συντε- 
λούμενη και πιθανολογούμενη πτώση των πωλήσεων του, 
συνέπεια του αιφνιδίως και απροβλέπτως εν γειτνίαση διο- 
ρισθέντος, οικονομικούς δε ευρωστοτέρου ενδοδικτυακού 
ανταγωνισμού. 

Για τους λόγους αυτούς: 

Η Επιτροπή: α) Δέχεται ομόφωνα την ασκηθείσα παρέμ¬ 
βαση 

β) Απορρίπτει κατά πλειοψηφία την από 25.8.1997 αίτηση 
ασφαλιστικών μέτρων του Σταύρου Σαρρή. 

Η απόφαση εκδόθηκετην 24η Νοεμβρίου 1997 
Η παρούσα να δημοσιευθείοτην Εφημερίδα της Κυβερνή- 
σεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΎΡΟΠΟΥΛΟΣ ΕΛΕΝΗ ΒΑΣΙΛΕΙΑΔΟΥ 

- φ - 

ΑΠΟΦΑΣΗ 98/1997 (4) 

Γνωστοποίηση ίδρυσης κοινής επιχείρησης 8ΡΗΙΝΟ ΤΙΜΕ 
Α.Ε. ΚΑΛΛΥΝΤΙΚΩΝ, σύμφωνα με τα άρθρα 4 και 4β του 
ν. 703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυξης 
(Γ.Γ. Εμπορίου) την 12η Νοεμβρίου 1997, ημέρα Τετάρτη και 
ώρα 11,30' π.μ. με την εξής σύνθεση: 


Πρόεδρος: Σταύρος Αργυρόπουλος 

Μέλη: Χαρίλαος Χάρακας, Λεωνίδας Νικολούζος, Κων/νος 
Ηλιόπουλος και Δημήτριος Τζουγανάτος. 

Γ ραμματέας: Ελένη Βασιλειάδου κωλυόμενης της τακτι¬ 
κής Αλεξάνδρας - Μαρίας Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν λόγω κωλύματος. 

Θέμα της συνεδριάσεως ήταν η γνωστοποίηση της ίδρυ 
σης κοινής επιχείρησης 3ΡΒΙΝΟ ΤΙΜΕ Α.Ε. ΚΑΛΛΥΝΤΙΚΩΝ, 
σύμφωνα με τα άρθρα 4 και 4β του ν. 703/77, όπως ισχύει. 

Κατά την συνεδρίαση παρέστησαν: α) για την εταιρία ΜΑ- 
ΡΙΝΟΠΟΥΛΟΣ ΑΒΕΤΤΕ ο πληρεξούσιος δικηγόρος Α. Πα- 
ντελάκης, β) γιστην εταιρία5ΤΕΡ ΑΝΩΝΥΜΗ ΕΜΠΟΡΙΚΗ Ε¬ 
ΤΑΙΡΙΑ ΚΑΛΛΥΝΤΙΚΩΝ ο πληρεξούσιος δικηγόρος Β. Χαρα- 
λάμπους, καθώς και ο κοινός πληρεξούσιος δικηγόρος των 
δύο εταιριών I. Δρυλλεράκης. 

Στην αρχή της συζητήσεως το λόγο έλαβε η Γ ενική Ειση- 
γήτρια της Γραμματείας της Επιτροπής, Σ. Καμπερίδου η ο¬ 
ποία ανέπτυξε τη γραπτή εισήγηση της Υπηρεσίας και πρό- 
τεινε ότι η γνωστοποιούμενη ίδρυση κοινής επιχείρησης δεν 
αποτελεί συγκέντρωση επιχειρήσεων σύμφωνα με το άρθρο 
4 του ν. 703/77, όπως ισχύει. 

Κατόπιν το λόγο έλαβαν οι πληρεξούσιοι δικηγόροι, οι ο¬ 
ποίοι ανέπτυξαν τις θέσειςτους, έδωσαν πληροφορίες, εξη¬ 
γήσεις και διευκρινίσεις σε ερωτήσεις που τους υπέβαλαν ο 
Πρόεδρος και τα Μέλη της Επιτροπής και ζήτησαν την έ¬ 
γκριση της Επιτροπής για την πραγματοποίηση της συγκέ¬ 
ντρωσης. 

Η Επιτροπή Ανταγωνισμού συνήλθε σε Διάσκεψη την 
24.11.1997 η οποία συνεχίστηκε στις 27.11.97 και στις 
8.12.97 στην αίθουσα 611 του Υπουργείου Ανάπτυξης {Γ.Γ. 
Εμπορίου), κατά τις οποίες, αφού έλαβε υπ' όψη της τα στοι¬ 
χεία του φακέλλαυ, την Εισήγηση της Γραμματείας, τις από¬ 
ψεις που διετϋπωσαν, εγγράφως καιπροφορικώς, οι ενδια- 
φερόμενες εταιρείες κατά την συζήτηση της υποθέσεως και 
το υπόμνημα που υποβλήθηκε, σκέφθηκε ως εξής: 

Οι γνωστοποιούσες εταιρίες ζητούν από την Επιτροπή Α¬ 
νταγωνισμού να αποφανθεί ότι η γνωστοποιηθείσα συναλ¬ 
λαγή. στην έκταση που αποτελεί συγκέντρωση δεν εμπίπτει 
στο πεδίο εφαρμογής του άρθρου 4β παρ. 1 ν. 703/77. επι- 
κουρικώς δε για την περίπτωση κατά την οποία ήθελε κριθεί 
ότι η γνωστοποιηθείσα συναλλαγή δεν συνιστά συγκέντρω¬ 
ση κατά την έννοια του άρθρου 4 παρ. 1 σε συνδυασμό με 
την παρ. 5 να χορηγηθεί αρνητική πιστοποίηση κατά το άρ¬ 
θρο 11, και άλως επικουρικώς να χορηγηθεί εξαίρεση σύμ¬ 
φωνα με την παρ. 3 του άρθρου 1. 

Επειδή, κατά μεν τη διάταξη του άρθρου 4 παρ. 2 στοιχ. Β 
του ν. 703/77, όπως ισχύει μετά την τροποποίηση του με τα 
άρθρα 1 του ν. 1934/91 και 2 παρ. 1 του ν. 2296/95, «συγκέ¬ 
ντρωση πραγματοποιείται, όταν ένα ή περισσότερα πρόσω¬ 
πα που ελέγχουν ήδη μία τουλάχιστο επιχείρηση ή περισσό¬ 
τερες επιχειρήσεις αποκτούν άμεσα ή έμμεσα, με αγορά 
συμμετοχών στο κεφάλαιο ή στοιχείων του ενεργητικού, με 
σύμβαση ή με άλλον τρόπο, τον έλεγχο του συνόλου ή τμη¬ 
μάτων μίας ή περισσοτέρων επιχειρήσεων», κατά δε τη διά 
τάξη του άρθρου 4β παρ. 1 αυτού, όπως ισχύει, μετά την 
τροποποίησή του με τα άρθρα 2 του ν, 1934/91 και 2 παρ. 3 
του ν. 2296/95, «κάθε συγκέντρωση επιχειρήσεων πρέπει να 
γνωστοποιείται στην Επιτροπή Ανταγωνισμού μέσα σε δέκα 
(10) εργάσιμες ημέρες από τη σύναψη της συμφωνίας, ή τη 
δημοσίευση της προσφοράς ή ανταλλαγής ή την απόκτηση 
συμμετοχής που εξασφαλίζει τον έλεγχο της επιχείρησης, 
όταν: 

α) το μερίδιο αγοράς των προϊόντων ή υπηρεσιών που α¬ 
φορά η συγκέντρωση, όπως αυτό ορίζεται στο άρθρο 4στ, α¬ 
ντιπροσωπεύει στην εθνική αγορά ή σε ένα σημαντικό σε συ- 

νάρτηση με τα χαρακτηριστικκά των προϊόντων ή των υπη¬ 
ρεσιών τμήμα της, τουλάχιστον είκοσι πέντε τοις εκατό 
(25%) του συνολικού κύκλου εργασιών που πραγματοποιεί¬ 
ται με τα προϊόντα ή τις υπηρεσίες που θεωρούνται ομοειδή 
από τον καταναλωτή λόγω των ιδιοτήτων, της τιμήςτους και 
της χρήσης τους για την οποία προορίζονται ή 

β) ο συνολικός κύκλος εργασιών όλων των επιχειρήσεων 
που συμμετέχουν στη συγκέντρωση, κατά τα οριζόμενα στο 
άρθρο 4στ, ανέρχεταιτουλάχιστον στο σε δραχμές ισόποσο 
των πενήντα εκατομμυρίων (50.000.000) Ευρωπαϊκών Λογι¬ 
στικών Μονάδων (ΕΟϋ) και δύο τουλάχιστον από τις συμμε- 
τέχουσες επιχειρήσεις πραγματοποιούν, κάθε μία χωριστά, 
στην εθνική αγορά συνολικό κύκλο εργασιών άνω του σε 
δραχμές ισόποσου των πέντε εκατομμυρίων (5.000.000) Ευ¬ 
ρωπαϊκών Λογιστικών Μονάδων (ΕΟΕ))» και κατά τις διατά¬ 
ξεις του άρθρου 4γ παρ. 1 και 2 αυτού, όπως αυτό προστέ¬ 
θηκε με το άρθρο 2 παρ. 4 του ν. 2296/95: 

«1. Με απόφαση της Επιτροπής Ανταγωνισμού απαγορεύ¬ 
εται κάθε συγκέντρωση επιχειρήσεων, που υπόκειται σε 
προηγούμενη γνωστοποίηση και η οποία μπορεί να περιορί¬ 
σει σημαντικά τον ανταγωνισμό στην εθνική αγορά ή σε ένα 
σημαντικό σε συνάρτηση με τα χαρακτηριστικά των προϊό¬ 
ντων ή των υπηρεσιών τμήμα της και ιδίως μετη δημιουργία 
ή ενίσχυση δεσπόζουσας θέσης. 

2. Γία την εκτίμηση της δυνατότητας μιας συγκέντρωσης 
να περιορίσει σημαντικά τον ανταγωνισμό υπό την έννοια 
της παρ. 1 του παρόντος άρθρου λαμβάνονται υπόψη ιδιαί¬ 
τερα η διάρθρωση όλων των σχετικών αγορών, ο πραγματι¬ 
κός ή δυνητικός ανταγωνισμός εκ μέρους επιχειρήσεων ε¬ 
γκατεστημένων εντός ή εκτός Ελλάδος, η ύπαρξη νομικών ή 
πραγματικών εμποδίων εισόδου στην αγορά, η θέση των εν¬ 
διαφερομένων επιχειρήσεων στην αγορά και η χρηματοδο¬ 
τική και οικονομική δύναμή τους, οι δυνατότητες επιλογής 
των προμηθευτών και των χρηστών από τις επιχειρήσεις και 
από άλλες ανταγωνιστικές ή δυνητικά ανταγωνιστικές επι¬ 
χειρήσεις, η πρόσβαση τους στις πηγές εφοδιασμού ή στις 
αγορές διάθεσης των προϊόντων, η εξέλιξη της προσφοράς 
και της ζήτησης των οικείων αγαθών και υπηρεσιών, τα συμ¬ 
φέροντα των ενδιάμεσων και τελικών καταναλωτών και η 
συμβολή στην εξέλιξη της τεχνικής και οικονομικής προό¬ 
δου, υπό τον όρο ότι η εξέλιξη αυτής είναι προς το συμφέ¬ 
ρον των καταναλωτών και δεν αποτελεί εμπόδιο για τον α¬ 
νταγωνισμό». 

Εν τέλει, κατά τις διατάξεις του άρθρου 4 παρ. 5 «Οι πρά¬ 
ξεις συμπεριλαμβανομένης της σύστασης κοινής επιχείρη¬ 
σης, που έχουν ως αντικείμενο ή αποτέλεσμα το συντονισμό 
της συμπεριφοράς σε θέματα ανταγωνισμού επιχειρήσεων 
που παραμένουν ανεξάρτητες, δεν αποτελούν συγκέντρω¬ 
ση κατά την παρ. 2 στοιχ. β». Όμως, «Η δημιουργία κοινής ε¬ 
πιχείρησης η οποία εκπληρώνει μόνιμα όλεςτις λειτουργίες 
μιας αυτόνομης οικονομικής ενότητας και δεν συνεπάγεται 
το συντονισμό της ανταγωνιστικής συμπεριφοράς είτε με¬ 
ταξύ των ιδρυτικών επιχειρήσεων, είτε μεταξύ των επιχειρή¬ 
σεων αυτών και της κοινής επιχείρησης, αποτελεί πράξη συ¬ 
γκέντρωσης κατά την έννοια της παρ. 2 στοιχ. β'». 

Περαιτέρω, κατά το άρθρο 1 παρ. 3 συμφωνίες και απο¬ 
φάσεις που συνιστούν απαγορευόμενες συμπράξεις κατά 
το άρθρο 1 παρ. 1 μπορούν να κριθούν με απόφαση της Επι¬ 
τροπής Ανταγωνισμού ως ισχυρές ολικώς ή μερικώς εφόσον 
πληρούν αθροιστικούς τις ακόλουθες προϋποθέσεις: «α) 
συμβάλλουν επί ευλόγω συμμετοχή των καταναλωτών εις 
τηνπροκύπτουσαν ωφέλειαν, εις βελτίωσιν της παραγωγής 
ή της διανομήςτων προϊόντων, ή εις προώθησιντηςτεχνικής 
ή οικονομικής προόδου, β) δεν επιβάλλουν ειςτας οικείας ε¬ 
πιχειρήσεις περιορισμούς πέραν των απολύτως αναγκαίων 
δια την πραγματοποίησην των ανωτέρω σκοπών και γ) δεν 


παρέχουν εις τας επιχειρήσεις ταύτας την δυνατότητα κα 
ταργήσεως του ανταγωνισμού εις σημαντικόν τμήμα της οι¬ 
κείας αγοράς». 

Κατά δετό άρθρο 11 παρ. 1, «Ύστερα από αίτηση της εν- 
διαφερομένης επιχείρησης ή ένωσης επιχειρήσεων που υ¬ 
ποβάλλεται στη Γραμματεία, η Επιτροπή Ανταγωνισμού πι¬ 
στοποιεί, εντός διμήνου από την υποβολή της αίτησης ότι με 
βάση τα γνωστά σε αυτή στοιχεία δεν υφίσταται παράβαση 
των διατάξεων των άρθρων 1 παρ. 1, 2 και 2α του παρόντος 
νόμου. Η πιστοποίηση αυτή μπορεί να ζητηθεί και όταν πρό¬ 
κειται για σύμπραξη επιχειρήσεων, εκμετάλλευση δεσπό¬ 
ζουσας θέσης ή σχέση οικονομικής εξάρτησης που πρόκει¬ 
ται να πραγματοποιηθεί στο μέλλον». 

Επειδή από όλα τα έγγραφα του φακέλου που σχηματί¬ 
στηκε, τους ισχυρισμούς και τις εξηγήσεις των γνωστοποι- 
ουσών εταιριών και την ενώπιον της Επιτροπής διεξαχθείσα 
διαδικασίαπροέκυψαν τα εξής: 

Ια. Με το συμβόλαλιο 65333/13.6.97 του συμβολαιογρά¬ 
φου Αθηνών Τριαντάφυλλου Γ. Παπαδόπουλου (Καταστατι¬ 
κό Ανώνυμης Εταιρίας) οι εταιρίες «ΜΑΡΙΝΟΠΟΥΛΟΣ Α- 
ΒΕΤΤΕ» και «5ΤΕΡ - ΗΟΝΩΟδ ΟΕΝΤΕΒ» ίδρυσαν την ανώ¬ 
νυμη εταιρία «5ΡΠΙΝ0 ΤΙΜΕ ΑΝΩΝΥΜΗ ΕΤΑΙΡΙΑ 
ΚΑΛΛΥΝΤΙΚΩΝ» με κεφάλαιο 250.000.000 δρχ. στην οποία 
μετέχουν με ποσοστά 55% η πρώτη και 45% η δεύτερη. Η 
νέα εταιρία καταχωρήθηκε στα μητρώα ανωνύμων εταιριών 
της Νομαρχίας Αθηνών μεαρ. Μ.Α.Ε. 38439/01/Β/97/327της 
3.7.97. Κατά δήλωση όμως των γνωστοποιουσών εταιριών η 
ιδρυθείσα κοινή επιχείρηση δεν έχει αναπτύξει ακόμη καμία 
δραστηριότητα. 

1 β. Σκοπός της νέας εταιρίας, σύμφωνα με το άρθρο 3 του 
καταστατικού της, είναι η ίδρυση και εκμετάλλευση εμπορι¬ 
κών καταστημάτων - πολυκαταστημάτων πωλήσεως καλλυ¬ 
ντικών, ειδών καλλωπισμού και περιποίησης, παιγνιδιών και 
παιδικών ειδών, ειδών δώρων, προϊόντων ένδυσης, υπόδη¬ 
σης και εξαρτημάτων αυτών καθώς και συναφών ειδών, η 
δημιουργία εμπορικής μονάδας που θα σχεδιάζει και θα υ¬ 
λοποιεί σύγχρονες επιχειρηματικές μεθόδους ανταποκρινό- 
μενες στα δεδομένα μιας διευρυμένης αγοράς καλλυντικών 
προϊόντων που θα καλύπτει τις βαλκανικές και παραευξεί- 
νιες χώρες, η παροχή τεχνογνωσίας σε ομοειδείς επιχειρή¬ 
σεις στο βαλκανικό χώρο και η σύσταση είτε αυτοδύναμων 
είτε κοινών επιχειρήσεων στις παραπάνω χώρες. 

1γ. Οι γνωστοποιούσες εταιρίες μετο από 11.8.97 έγγρα¬ 
φό τους παροχής στοιχείων δήλωσαν ότι η νέα κοινή επιχεί¬ 
ρηση δεν προτίθεται να ασχοληθεί με καμμία άλλη δραστη¬ 
ριότητα που αναγράφεται στο Καταστατικό, πλην της ίδρυ¬ 
σης και εκμετάλλευσης εμπορικών καταστημάτων - 
πολυκαταστημάτων πωλήσεως καλλυντικών, ειδών καλλω¬ 
πισμού και περιποίησης και ειδών δώρων. 

1δ. Το πρώτο Δ.Σ. της εταιρίας σύμφωνα με το άρθρο 36 
του Καταστατικού της είναι τετραμελές και αποτελείται από 
τους Παναγιώτη και Στέφανο Μαρινόπουλο και τους 
Κων/νου και Αργύριο Χόντο. 

1ε. Στο άρθρο 37 του Καταστατικού της Εταιρείας προ- 
βλέπεται ότι: 

«Τόσο η εταιρία που ιδρύεται με το παρόν καταστατικό ό¬ 
σο και οι ιδρύτριες εταιρείες και οι όμιλοι στους οποίους α¬ 
νήκουν είναι φύσει και δυνάμει ανταγωνιστές και η σύσταση 
της παρούσας εταιρίας δεν επιτρέπεται να επηρεάζει καθ' 
οιονδήποτε τρόπο, αμέσως ή εμμέσως, την ακώλυτη άσκη¬ 
ση απεριορίστου και ελεύθερου ανταγωνισμού τόσο στις 
σχέσεις μεταξύ των συμβαλλόμενων εταιριών και των ομί¬ 
λων τους όσο και στις σχέσεις εκάοτης εξ αυτών και του ο¬ 
μίλου της γενικότερα με την ιδρυόμενη εταιρία. 

Κάθε μία από τις επιχειρήσεις των ιδρυτών δραστηριοποι¬ 
είται στην ευρύτατη αγορά καλλυντικών και συναφών ειδών 

παράλληλα, αδέσμευτα και ανεξάρτητα από τις άλλες ακο¬ 
λουθώντας την δική της εμπορική και οικονομική πολιτική. 

Στα πλαίσια των ως άνω εκατέρωθεν δηλώσεων οι συμ¬ 
βαλλόμενες εταιρίες συνομολογούν και αναγνωρίζουν ότι η 
ιδρυόμενη εταιρία αποτελεί μίαν ολοκληρωτικά ανεξάρτητη 
επιχείρηση, οικονομικά και εμπορικά αυτοτελή και αυτόνο¬ 
μη, η οποία σχεδιάζει, αποφασίζει και εφαρμόζει την απόλυ¬ 
τα προσωπική της εμπορική και οικονομική πολιτική. 

Απαγορεύεται και αντίκειται στο Καταστατικό κάθε ενέρ¬ 
γεια από τα όργανα της εταιρίας, τους υπαλλήλους της και 
τους πόσης φύσεως προστηθέντας της γενικώς, η οποία θα 
παρακωλύει, θα περιορίζει ή θα νοθεύει τον ανταγωνισμό 
μεταξύ της συνιστωμένης εταιρίας και των ιδρυτών της και 
των ομίλων τους ή θα οδηγεί σε οποιοδήποτε συντονισμό 
της δράσεως μεταξύ των τριών αυτονόμων επιχειρηματικών 
μονάδων ή μεταξύ ορισμένων απ’ αυτές. Στα πλαίσια αυτά α¬ 
παγορεύεται ο δανεισμός και γενικά η απασχόληση υπαλλή- 
λωντων ιδρυτών ή των ομίλων των σε θέσεις στελεχών της ι¬ 
δρυόμενης εταιρίας, όπως επίσης και η ενέργεια πράξεων 
απ' αυτούς υπό οποιαδήποτε ιδιότητα ονάματι ή για λογα¬ 
ριασμό της. Είναι ασυμβίβαστη επίσης με το παρόν κατα¬ 
στατικό η χάραξη πολιτικής κοινής με την πολιτική των ιδρυ- 
τριών και των ομίλων των, όπως επίσης και η ανταλλαγή ο- 
ποιωνδήποτε πληροφοριών, που δεν έχουν δημόσιο 
χαρακτήρα, σε οποιαδήποτε όργανα της εταιρίας, περιλαμ¬ 
βανόμενου του Δ.Σ. και της Γ.Σ. σχετικά με την δραστηριό¬ 
τητα ή τις εργασίες των ιδρυτών και των ομίλων των. 

Προς διασφάλιση ταιν ανωτέρω το Δ.Σ. δύναται ν' αναθέ¬ 
τει σε ανεξάρτητους ελεγκτές την παρακολούθηση της ε¬ 
φαρμογής των ανωτέρω περιορισμών. Ειδικότερα μπορεί ν’ 
αναθέτειτη σύνταξη Κανονισμού (Πολιτικής) διασφαλίσεοος 
του ανταγωνισμού και την σύνταξη Προγράμματος Εφαρ¬ 
μογής του όπως επίσης και ν’ αναθέτει την υλοποίηση και 
παρακολούθηση του προγράμματος σε ανεξάρτητους ελε¬ 
γκτές». 

2α. Η εταιρία «ΜΑΡΙΝΟΠΟΥΛΟΣ ΟΡΓΑΝΩΣΙΣ ΚΑΙ ΔΙΟΙ- 
ΚΗΣΙΣ ΕΠΙΧΕΙΡΗΣΕΩΝ - ΜΕΛΕΤΗ ΚΑΙ ΕΚΤΕΛΕΣΙΣ ΤΕΧΝΙ¬ 
ΚΩΝ ΚΑΙ ΤΟΥΡΙΣΤΙΚΩΝ ΕΡΓΩΝ, ΑΝΩΝΥΜΟΣ ΒΙΟΜΗΧΑΝΙ¬ 
ΚΗ, ΕΜΠΟΡΙΚΗ ΤΕΧΝΙΚΗ ΚΑΙ ΤΟΥΡΙΣΤΙΚΗ ΕΤΑΙΡΙΑ» με έ¬ 
δρα την Αθήνα και διακριτικό τίτλο «ΜΑΡΙΝΟΠΟΥΛΟΣ 
ΑΒΕΤΤΕ» είναι μέλος του ομίλου «ΑΦΟΙ ΜΑΡΙΝΟΠΟΥΛΟΙ 
Α.Ε.» και ανήκει κατά το 20% στην ανώνυμη εταιρία «ΑΦΟΙ 
ΜΑΡΙΝΟΠΟΥΛΟΙ Α.Ε.» και κατά 80% σε φυσικά πρόσωπα, 
μέλη της οικογένειας Μαρινόπουλου. 

2β. Η εταιρία δραστηριοποιείται μεταξύ άλλων και στη δη¬ 
μιουργία οπουδήποτε στη χώρα ή και στο εξωτερικό εργο¬ 
στασίων παραγωγής καλλυντικών, παραφαρμακευτικών 
προϊόντων, ειδών καλλωπισμού και περιποίησης, φαρμα¬ 
κευτικών ειδών, παιχνιδιών και προϊόντων διατροφής και έν¬ 
δυσης καθώς και στην εμπορία και διάθεση των προϊόντων 
αυτών (δική της παραγωγής ή τρίτων) είτε άμεσα είτε έμμε¬ 
σα. Ασχολείται ακόμη με την ίδρυση και λειτουργία εμπορι¬ 
κών καταστημάτων, συναφών ειδών με τα ανωτέρω αναφε- 
ρόμενα, με την διενέργεια πάσης φύσεως εργασιών και πα¬ 
ροχή υπηρεσιών, σχετικών με τα ανωτέρω αναφερόμενα 
είδη και εργασίες, καθώς και με την περιποίηση και διατή¬ 
ρηση σε καλαίσθητη εμφάνιση και κατάσταση του υγιούς αν¬ 
θρωπίνου σώματος με την εφαρμογή και εξωτερική χρήση 
των ενδεικνυομένων φυσικών και τεχνικών μέσων και μεθό¬ 
δων. 

Η εταιρία «ΜΑΡΙΝΟΠΟΥΛΟΣ ΑΒΕΤΤΕ» εμπορεύεται καλ¬ 
λυντικά (επιλεκτικής και ευρείας διανομής), συναφή προς 
αυτά προϊόντα και είδη δώρων μέσω αλυσίδας καταστημά¬ 
των με την επωνυμία «ΒβαυίγδΜορ» (από τα οποίατα 11 βρί¬ 
σκονται στην Αθήνα και τα 14 στην επαρχία). Έχει συνάψει 
ακόμη 3 συμφωνίες συνεργασίας μετη μορφή χορήγησης α¬ 


δειών εκμετάλλευσης της επωνυμίας «ΒβαυΙγ 3όορ>· (ϊτεπ- 
ούίείηρ) στις πόλεις των Σερρών, της Κομοτηνής και της Α¬ 
λεξανδρούπολης και 2 ειδικές άδειες εκμετάλλευσης στο Η¬ 
ράκλειο Κρήτης με τις επωνυμίες νΟΤΒΕ Ο.Ε. και νΟΤΗΕ 
ΟΕΝΤΕΒ. 

2γ. Επιχειρήσεις που ελέγχονται από την ΜΑΡΙΝΟΠΟΥ- 
ΛΟΣ ΑΒΕΤΤΕ είναι οι εξής: 

α) ΔΙΑΜΑΡ ΑΕΕ (σε αδράνεια) σε ποσοστό 100%, β) ΓΛΑ¬ 
ΡΟΣ Α.Ε. (διαφημιστική εταιρία) σε ποσοστό 80%, γ) ΡΟΔΟ- 
ΜΑΡ ΕΠΕ (εμπορία καλλυντικών, αξεσουάρ και ειδών δώ¬ 
ρων στην πόλη της Ρόδου) σε ποσοστό 60% και η δ) ΣΙΝΑ- 
ΝΗΣ Α.Ε. (εμπορία καλλυντικών αξεσουάρ και ειδών δώρων) 
μέσω καταστήματος «ΒΕΑΙΙΤΎ 5ΗΟΡ» σε ποσοστό 100%. 

2δ. Απόταπροαναφερθέντα μέλη του Δ.Σ. της νέας κοινής 
επιχείρησης ο Παναγιώτης Μαρινόπουλος είναι οπρόεδρος 
του Δ.Σ. της «ΜΑΡΙΝΟΠΟΥΛΟΣ ΑΒΕΤΤΕ» αντιπρόεδρος του 
Δ.Σ. της εταιρίας «ΔΙΑΜΑΡ ΑΝΩΝΥΜΟΣ ΕΜΠΟΡΙΚΗ ΕΤΑΙ¬ 
ΡΙΑ» και πρόεδρος του Δ.Σ. της «ΣΙΝΑΝΗΣ Α.Ε.» ενώ ο Στέ¬ 
φανος Μαρινόπουλος είναι αντιπρόεδρος του Δ.Σ. της «ΜΑ- 
ΡΙΝΟΠΟΥΛΟΣ ΑΒΕΤΤΕ», πρόεδρος του Δ.Σ. της εταιρίας 
«ΔΙΑΜΑΡ ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ» και ανπηρόε- 
δροςτου Δ.Σ. της «ΣΙΝΑΝΗΣ Α.Ε.». 

2ε. Ο κύκλος εργασιών της «ΜΑΡΙΝΟΠΟΥΛΟΣ ΑΒΕΤΤΕ». 
για το χρονικό διάστημα από 1.7.1996 έως 30.6.1997 στην 
ελληνική αγορά ανέρχεται στο ποσο των 14.565.407.000 
δρχ. δηλ. 48.390.056 ΕΟί) περίπου. Σύμφωνα με τα στοιχεία 
της γνωστοποιούσας, ο κύκλος εργασιών του ομίλου «Α¬ 
ΔΕΛΦΟΙ ΜΑΡΙΝΟΠΟΥΛΟΙ Α.Ε.» για το έτος 1996, ανέρχεται 
ατο ποσό των 264.591.977.437 δρχ. δηλ. 879.043.114 ΕΟΨ 
περίπου. 

3α. Η εταιρία «3ΤΕΡ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ ΚΑΛ¬ 
ΛΥΝΤΙΚΩΝ» με έδρα την Αθήνα και διακριτικό τίτλο «8ΤΕΡ- 
Η0Ν005 ΟΕΝΤΕΒ» ανήκει στις παρακάτω εταιρίες και φυ¬ 
σικά πρόσωπα: ί) «ΑΝΣΕΡ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ 
ΚΑΛΛΥΝΤΙΚΩΝ, ΤΟΥΡΙΣΤΙΚΩΝ ΕΙΔΩΝ ΚΑΙ ΕΙΔΩΝ ΝΕΩΤΕ¬ 
ΡΙΣΜΟΥ» σε ποσοστό 48,14%, ϋ) «ΓΕΩΡΓΙΟΣ ΧΟΝΤΟΣ Α¬ 
ΝΩΝΥΜΗ ΕΜΠΟΡΙΚΗ ΕΤΑΙΡΙΑ ΕΙΔΩΝ ΠΟΛΥΚΑΤΑΣΤΗΜΑ¬ 
ΤΟΣ» σε ποσοστό 48,14%, ίϋ) ΑΡΓΥΡΗ ΧΟΝΤΟ σε ποσοστό 
1,86% και ίν) ΚΩΝ/ΝΟ ΧΟΝΤΟ σε ποσοστό 1,86%. 

3β. Οι ανωτέρω εταιρίες κάνουν χρήση του σή ματος Η ΟΝ - 
Ω03 ΟΕΝΤΕΒ κατόπιν συμφωνίας με την εταιρία ΑΦΟΙ ΧΟ- 
ΝΤΟΥ Ο.Ε. η οποία έχει την αποκλειστική εκμετάλλευση του 
σήματος και στην οποία οι Αργύρης και Κων/νος Χόντος εί¬ 
ναι εταίροι με ποσοστό 20% καθένας. 

3γ. Η «5ΤΕΡ-ΗΟΝ0Ο5 ΟΕΝΤΕΒ», καθώς και οι υπόλοιπες 
εταιρίες του ομίλου, δραστηριοποιούνται κατά κύριο λόγο 
στην λιανική πώληση καλλυντικών ειδών (επιλεκτικής και ευ¬ 
ρείας διανομής) και όλων των συναφών προς αυτά προϊό¬ 
ντων. Έχει ακόμη ως αντικείμενο δραστηριότητας την εμπο¬ 
ρία ειδών ένδυσης, υπόδησης, δερμάτινων ειδών, ειδών δώ¬ 
ρων, φωτογραφικών ειδών, Οϋ, κασετών και συναφώνπρος 
αυτά. 

3δ. Ο κύκλος εργασιών της «5ΤΕΡ-ΗΟΝΟΩ3 ΟΕΝΤΕΒ» 
που αφορά υπέρ δω δεκάμηνη χρήση (16.11.95 - 30.6.97) α¬ 
νέρχεται στην ελληνική αγορά, στο ποσό των 5.596.153.788 
δρχ. δηλ. 18.591.873 ΕΟϋ. Ο κύκλος εργασιών του ομίλου 
Αργύρη και Κων/νου Χόντου, σε εθνικό επίπεδο, ανέρχεται 
στο ποσό των 18.555.308.342 δρχ. δηλ. 61.645.542 ΕΟϋ. 

3ε. Απόταπροαναφερθέντα τέσσερα μέλη του Δ.Σ. της νέ¬ 
ας κοινής επιχείρησης ο Αργύρης Χόντος είναι ο αντιπρόε¬ 
δρος του Δ.Σ. της εταιρίας «Κ. & Γ. ΧΟΝΤΟΣ ΚΑΛΛΥΝΤΙΚΑ 
Α.Ε.» και αντιπρόεδρος του Δ.Σ. της «3ΤΕΡ ΗΟΝΩ03 ΟΕΝ¬ 
ΤΕΒ» ενώ ο Κων/νος Χόντος είναι πρόεδρος και διευθύνων 
σύμβουλος της εταιρίας «ΓΙΩΡΓΟΣ ΧΟΝΤΟΣ ΑΝΩΝΥΜΗ Ε¬ 
ΜΠΟΡΙΚΗ ΕΤΑΙΡΙΑ ΕΙΔΩΝ ΠΟΛΥΚΑΤΑΣΤΗΜΑΤΟΣ», ποαε- 
δρος του Δ.Σ. της «5ΤΕΡ ΗΟΝϋΟδ ΟΕΝΤΕΒ» και μέλος του 

Δ.Σ. των εταιριών «ΧΟΝΤΟΣΑΝΩΝΥΜΗ ΕΜΠΟΡΙΚΗ ΕΤΑΙΡΙΑ 
ΕΙΔΩΝ ΠΟΛΥΚΑΤΑΣΤΗΜΑΤΟΣ” και «ΑΦΟΙ Σ. ΧΟΝΤΟΥ ΚΑΛ¬ 
ΛΥΝΤΙΚΑ ΑΒΕΕ». 

4α. Η σχετική αγορά των προϊόντων περιλαμβάνει το σύ¬ 
νολο των προϊόντων που θεωρούνται από τον καταναλωτή ε- 
ναλλάξιμα ή δυνάμενα να υποκατασταθούν μεταξύ τους, λό¬ 
γω των χαρακτηριστικών τους, της τιμής τους και της σκο- 
πούμενης χρήσης τους. Τα προϊόντα που αφορά η παρούσα 
υπόθεση είναι εκείνα, με την εμπορία των οποίων θα δρα¬ 
στηριοποιηθεί κατά δήλωση της αποκλειστικά, η κοινή εται¬ 
ρία, δηλ. ο κλάδος των καλλυντικών εν γένει και των ειδών 
δώρων. 

Ο ευ ρύτερος κλάδος των καλλυντικών περιλαμβάνει τις ε¬ 
ξής κατηγορίες: ί) Αρώματα και κολώνιες, ίί) Προϊόντα μακι¬ 
γιάζ, ίϋ) Προϊόντα περιποίησης δέρματος (προσώπου - σώ¬ 
ματος), ίν) Προϊόντα περιποίησης μαλλιών, ν) Είδη ατομικής 
υγιεινής. 

Τα προϊόντα που περιλαμβάνεις πρώτη κατηγορία είναιτα 
αρώματα και οι κολώνιες για γυναίκες, άνδρες και παιδιά. 
Στην δεύτερη κατηγορία περιλαμβάνονται τα προϊόντα μα¬ 
κιγιάζ (μακιγιάζ προσώπου, προϊόντα για τα χείλη, προϊόντα 
για τα νύχια, προϊόντα για τα μάτια). Τα προϊόντα που περι¬ 
λαμβάνει η τρίτη κατηγορία είναιτα προϊόντα περιποίησης 
του προσώπου (κρέμες, μάσκες, προϊόντα απολέπισης, α- 
νπρυτιδικά προϊόντα λοσιόν, τόνικ κ.λπ.) τα προϊόντα περι¬ 
ποίησης για μετά το ξύ ρισμα, προϊόντα περιποίησης χεριών, 
κρέμες και λοσιόν για το σώμα, προϊόντα προστασίας από 
τον ήλιο και προϊόντα περιποίησης των μωρών. Στην τέταρ¬ 
τη κατηγορία περιλαμβάνονται τα προϊόντα περιποίησης 
των μαλλιών (σαμπουάν, μαλακτικές κρέμες, λοσιόν και τό¬ 
νικ για τα μαλλιά, μάσκες μαλλιών, βαφές κ.λπ.). Στην πέ¬ 
μπτη κατηγορία περιλαμβάνονται τα είδη ατομικής υγιεινής, 
υγρά και μη σαπούνια, δερματολογικά σαπούνια, σαπούνια 
για παιδιά, προϊόντα υγιεινής στόματος, προϊόντα ξυρίσμα¬ 
τος, πούδρες, αποσμητικά και απατριχωτικά προϊόντα, προϊ¬ 
όντα για το μπάνιο και προϊόντα για την περιποίηση των πο¬ 
διών). 

Ο κλάδος των ειδών δώρων περιλαμβάνει διακοσμητικά, 
κορνίζες, μικρές εικόνες, συσκευασίες αρωματικών σαπαυ- 
νιών, πορσελάνινες κούκλες, μπρελόκ, σημειωματάρια, νε¬ 
σεσέρ κ.λπ. 

4β. Την αγορά των καλλυντικών χαρακτηρίζει τμηματοποί- 
ηση που δημιουργείται ανάλογα με τα δίκτυα διανομής και 
την τιμή των προϊόντων. Έτσι δήμιου ργούνται σχετικές αγο¬ 
ρές με διαφορετικά μεταξύ τους προϊόντα που διαχωρίζο¬ 
νται ως εξής: 

α) Καλλυντικά Ευρείας Διανομής (Μοεε Ρίδίπάυίίοη) που 
διατίθενται σε ευρθΓ-ηπεΓΚβΙδ, καταστήματα καλλυντικών, 
φαρμακεία κ.λπ. 

β) Καλλυντικά Επιλεκτικής Διανομής (Ιυχ), υψηλής ποιότη¬ 
τας επώνυμα προϊόντα και αντιστοίχως υψηλής τιμής που 
διατίθενται κυρίως μέσω επιλεγμένων καταστημάτων καλ¬ 
λυντικών και φαρμακείων κατά κανόνα δε με εξειδικευμένες 
υπηρεσίες διάθεσης στον καταναλωτή. 

γ) Καλλυντικά που πωλούνται στα καταστήματα αφορολο¬ 
γήτων ειδών. 

δ) Καλλυντικά φαρμακείου 

ε) Καλλυντικά κομμωτηρίου (επαγγελματικά και για μετα¬ 
πώληση) 

στ) Καλλυντικά ινστιτούτων αισθητικής (επαγγελματικά 
και για μεταπώληση) 


ζ) Καλλυντικά που διατίθενται με την μέθοδο «άοοτ Ιο 
άοοΓ» (απευθείαςπώληση). 

4γ. Από τα στοιχεία που κατέθεσαν στη Γραμμστεία οι γνω¬ 
στοποιούσες εταιρίες δεν προκύπτουν τα μερίδιά τους στις 
σχετικές αγορές των καλλυντικών ευρείας διανομής και καλ¬ 
λυντικών επιλεκτικής διανομής. Τα στοιχεία που προσκομί- 
σθηκαν αφορούντα μερίδιατων διαφόρων κατηγοριών επιχει¬ 
ρήσεων που δραστηριοποιούνται στην αγορά των καλλυντι¬ 
κών εν γένει α) επώνυμα καταστήματα 36%, β) σούπερ μάρκετ 
34%, γ) μικρά καταστήματα πώλησης καλλυντικών και ειδών 
κομμωτηρίου 8%, δ) κομμωτή ρια 9%, ε) ινστιτούτα αισθητικής, 
1,5%, στ) φαρμακεία 8%, ζ) πωλήσεις κατ’ οίκον 3,5%. 

Η αγορά των καλλυντικών, όμως, δεν είναι δυνατόν να θε¬ 
ωρηθεί ως μία ενιαία σχετική αγορά κατά τα ανωτέρω εκτε- 
θέντα. Τα δε επώνυμα καταστήματα, κατηγορία επιχειρήσε¬ 
ων στην οποία εντάσσονται και οι δύο ενδιαφερόμενος εται¬ 
ρίες, δραστηριοποιούνται τόσο στη σχετική αγορά των 
καλλυντικών ευρείας διανομής, όσο και στη σχετική αγορά 
των καλλυντικών επιλεκτικής διανομής. Για την εκτίμηση δε 
της θέσες και των συνεπειών στον ανταγωνισμό από την ί¬ 
δρυση της κοινής επιχείρησης εν όψει δετού γεγονότος ότι 
τυχόν διασταυρούμενες στενές σχέσεις μεταξύ των ιδρυτι¬ 
κών επιχειρήσεων και της υπό αυτών ιδρυόμενης κοινής επι- 
χειρήσεως κατά την μέλλου σα να αναπτυχθεί από την καθε¬ 
μιά δραστηριότητα στην αυτήν αγορά μπορεί να κσταλήξει 
σε συντονισμό απλώς των δραστηριοτήτων αυτών από την 
κοινή επιχείρηση (βλ. σχετ. εν σχέση με την εφαρμογή του 
άρθρου 3του κανονισμού 4064/89 ανακοίνωση της Ε.Ε. κεφ. 
Β Ν. 27 και 23), είναι αναγκαία μεταξύ άλλων στοιχείων που 
θα συνεκτιμηθούν και η γνώση του μεριδίου των ιδρυτριών 
εταιριών και στις δύο ανωτέρω σχετικές αγορές. 

Οι γνωστοποιούσες εταιρίες υπέβαλαν όλως επικό υρικώς 
το αίτημα της χορήγησης εξαίρεσης, σύμφωνα με την παρ. 
3 του άρθρου 1 του ν. 703/77. Δεν κατατέθηκαν όμως και ε¬ 
παρκή στοιχεία για τη θεμελίωσητου αιτήματος αυτού, ιδι¬ 
αίτερα για τη συνδρομή των με στοιχεία α και γ προϋποθέ- 
σεωντου άρθρου 1 παρ, 3, ώστε να καταστεί δυνατή η σχε 
τική κρίση, σε περίπτωση που εξετασθεί και το αίτημα αυτό. 

Επειδή λόγω ελλείψεως των ανωτέρω στοιχείων δεν είναι 
δυνατή η έκδοση οριστικής απόφασης επί της υπό κρίση αί¬ 
τησης. 

Γ ια τους λόγους αυτούς: 

Αναβάλλει την έκδοση οριστικής απόφασης. 

Διστάσσειτις γνωστοποιούσες εταιρίες να προσκομίσουν 
μέσα σε προθεσμία τριάντα (30) ημερών από την κοινοποίη¬ 
ση της παρούσας, στοιχεία: 

Γ ια τα μερίδια που κατέχουν στις σχετικές αγορές καλλυ¬ 
ντικών ευρείας διανομής (πΐ353άί5ΐπόυ1ίοπ) και καλλυντικών 
επιλεκτικής διανομής (Ιυχ). 

Για τη συνδρομή των προϋποθέσεων με στοιχεία α και γ 
του άρθρου 1 παρ. 3 ν. 703/77, δηλαδή ότι η ιδρυθείσα κοι¬ 
νή επιχείρηση - συμβάλλει, με εύλογη συμμετοχή των κατα 
ναλωτών στην προκύτπουσα ωφέλεια, στη βελτίωση της 
διανομής των προϊόντων ή στην προώθηση της οικονομικής 
προόδου, - δεν παρέχεται στις ιδρύτριες εταιρίες η δυνατό¬ 
τητα κατάργησης του ανταγωνισμού σε σημαντικό τμήμα 
των οικείων αγορών. 

Η απόφαση εκδόθηκετην 31η Δεκεμβρίου 1997. 

Η απόφαση να δημοσιευθεί στην Εφημερίδα της Κυβερ- 
νήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΥΡΟΠΟΥΛΟΣ ΕΛΕΝΗ ΒΑΣΙΛΕΙΑΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




